Ο ***Μαραθώνας*** είναι κωμόπολη της βορειοανατολικής Αττικής και έδρα του [ομώνυμου](http://el.wikipedia.org/wiki/%CE%94%CE%AE%CE%BC%CE%BF%CF%82_%CE%9C%CE%B1%CF%81%CE%B1%CE%B8%CF%8E%CE%BD%CE%BF%CF%82) δήμου. Είναι από τους πιο ιστορικούς δήμους της Ελλάδας παγκοσμίως.

Πήρε την ονομασία της από τον τοπικό ήρωα Μάραθο. Αργότερα (στην αρχαιότητα) ιδρύθηκαν στην περιοχή και οι πόλεις [Προβάλινθος](http://el.wikipedia.org/w/index.php?title=%CE%A0%CF%81%CE%BF%CE%B2%CE%AC%CE%BB%CE%B9%CE%BD%CE%B8%CE%BF%CF%82&action=edit&redlink=1), [Οινόη](http://el.wikipedia.org/wiki/%CE%9F%CE%B9%CE%BD%CF%8C%CE%B7_%CE%91%CF%84%CF%84%CE%B9%CE%BA%CE%AE%CF%82) και [Τρικόρυθος](http://el.wikipedia.org/w/index.php?title=%CE%A4%CF%81%CE%B9%CE%BA%CF%8C%CF%81%CF%85%CE%B8%CE%BF%CF%82&action=edit&redlink=1) οι οποίες μαζί με το Μαραθώνα αποτέλεσαν την [Τετράπολη](http://el.wikipedia.org/wiki/%CE%99%CF%89%CE%BD%CE%B9%CE%BA%CE%AE_%CE%A4%CE%B5%CF%84%CF%81%CE%AC%CF%80%CE%BF%CE%BB%CE%B9%CF%82) της Αττικής.

***Χαρακτηριστικά!***

Παρά την γρήγορη αλλαγή των χαρακτηριστικών των γειτονικών του δήμων, ο Μαραθώνας διατηρεί ακόμα σε μεγάλο βαθμό την αρχική του μορφή. Λίγο πιο έξω από την πόλη εκτείνονται απέραντες αγροτικές εκτάσεις, ενώ οι [Ολυμπιακοί Αγώνες](http://el.wikipedia.org/wiki/%CE%9F%CE%BB%CF%85%CE%BC%CF%80%CE%B9%CE%B1%CE%BA%CE%BF%CE%AF_%CE%91%CE%B3%CF%8E%CE%BD%CE%B5%CF%82) άφησαν στην ανατολική πλευρά του δήμου ως παρακαταθήκη το κωπηλατοδρόμιο του [Σχοινιά](http://el.wikipedia.org/wiki/%CE%95%CE%B8%CE%BD%CE%B9%CE%BA%CF%8C_%CE%A0%CE%AC%CF%81%CE%BA%CE%BF_%CE%A3%CF%87%CE%B9%CE%BD%CE%B9%CE%AC_%CE%9C%CE%B1%CF%81%CE%B1%CE%B8%CF%8E%CE%BD%CE%B1). Η πρόσβαση δε στο κέντρο της πόλης είναι εφικτή από τις περιφερειακές μαραθώνιες λεωφόρους που εκτείνονται περιμετρικά του [πεντελικού όρους](http://el.wikipedia.org/wiki/%CE%A0%CE%B5%CE%BD%CF%84%CE%B5%CE%BB%CE%B9%CE%BA%CF%8C_%CF%8C%CF%81%CE%BF%CF%82). Η μία ξεκινάει από το Μαραθώνα προς τα βορειοδυτικά, περνάει από τη λίμνη από την οποία πήρε και την ονομασία της ([λίμνη Μαραθώνος](http://el.wikipedia.org/wiki/%CE%9B%CE%AF%CE%BC%CE%BD%CE%B7_%CE%9C%CE%B1%CF%81%CE%B1%CE%B8%CF%8E%CE%BD%CE%BF%CF%82)), διέρχεται από τον [Άγιο Στέφανο](http://el.wikipedia.org/wiki/%CE%86%CE%B3%CE%B9%CE%BF%CF%82_%CE%A3%CF%84%CE%AD%CF%86%CE%B1%CE%BD%CE%BF%CF%82_%CE%91%CF%84%CF%84%CE%B9%CE%BA%CE%AE%CF%82) και την [Άνοιξη](http://el.wikipedia.org/wiki/%CE%86%CE%BD%CE%BF%CE%B9%CE%BE%CE%B7_%CE%91%CF%84%CF%84%CE%B9%CE%BA%CE%AE%CF%82) και καταλήγει στη Θησέως στο ύψος της [Εκάλης](http://el.wikipedia.org/wiki/%CE%95%CE%BA%CE%AC%CE%BB%CE%B7_%CE%91%CF%84%CF%84%CE%B9%CE%BA%CE%AE%CF%82). Εισέρχεται στο [λεκανοπέδιο Αθηνών](http://el.wikipedia.org/wiki/%CE%9B%CE%B5%CE%BA%CE%B1%CE%BD%CE%BF%CF%80%CE%AD%CE%B4%CE%B9%CE%BF_%CE%91%CE%B8%CE%B7%CE%BD%CF%8E%CE%BD) από τα [βόρεια προάστια](http://el.wikipedia.org/wiki/%CE%92%CF%8C%CF%81%CE%B5%CE%B9%CE%B1_%CF%80%CF%81%CE%BF%CE%AC%CF%83%CF%84%CE%B9%CE%B1_%CE%91%CE%B8%CE%B7%CE%BD%CF%8E%CE%BD) και καταλήγει στην Κηφισίας(η οποία οδηγεί στην [Αθήνα](http://el.wikipedia.org/wiki/%CE%91%CE%B8%CE%AE%CE%BD%CE%B1)). Η δεύτερη διαδρομή ξεκινάει νοτιοανατολικά του δήμου μέσα από την ομώνυμη [λεωφόρο Μαραθώνος](http://el.wikipedia.org/wiki/%CE%9B%CE%B5%CF%89%CF%86%CF%8C%CF%81%CE%BF%CF%82_%CE%9C%CE%B1%CF%81%CE%B1%CE%B8%CF%8E%CE%BD%CE%BF%CF%82), περνάει από τα [Μεσόγεια](http://el.wikipedia.org/wiki/%CE%9C%CE%B5%CF%83%CF%8C%CE%B3%CE%B5%CE%B9%CE%B1) και εισέρχεται στο λεκανοπέδιο από τα ανατολικά στο [Γέρακα](http://el.wikipedia.org/wiki/%CE%93%CE%AD%CF%81%CE%B1%CE%BA%CE%B1%CF%82) για να καταλήξει στη λεωφόρο Μεσογείων στην [Αγία Παρασκευή](http://el.wikipedia.org/wiki/%CE%91%CE%B3%CE%AF%CE%B1_%CE%A0%CE%B1%CF%81%CE%B1%CF%83%CE%BA%CE%B5%CF%85%CE%AE_%CE%91%CF%84%CF%84%CE%B9%CE%BA%CE%AE%CF%82).

## *Οικονομικάστοιχειά!*

Το κέντρο του δήμου συγκεντρώνει τις χαμηλές αξίες (Οικισμοί Κλο και Μαραθώνας *850* ε/τ.μ.), ενώ οι οικισμοί των δικαστών εισαγγελέων κοντά στο Σχoινιά συγκεντρώνουν τις υψηλές (*1.400ε*/τ.μ.). Τέλος, ο οικισμός δικαστικών υπαλλήλων αγγίζει επίσης τα *850*ε/τ.μ, σύμφωνα με τις αντικειμενικές  αξίες του 2006.

**Λίμνη Μαραθώνα**

Η **Λίμνη του Μαραθώνα** είναι μία τεχνητή λίμνη που δημιουργήθηκε με σκοπό τη συγκέντρωση νερού για την ύδρευση της [Αθήνας](http://el.wikipedia.org/wiki/%CE%91%CE%B8%CE%AE%CE%BD%CE%B1). Σχηματίσθηκε από την ανέγερση του [Φράγματος του Μαραθώνα](http://el.wikipedia.org/wiki/%CE%A6%CF%81%CE%AC%CE%B3%CE%BC%CE%B1_%CE%9C%CE%B1%CF%81%CE%B1%CE%B8%CF%8E%CE%BD%CE%B1) στη συμβολή των χειμάρρων [Χαράδρου](http://el.wikipedia.org/w/index.php?title=%CE%A7%CE%AC%CF%81%CE%B1%CE%B4%CF%81%CE%BF%CF%82&action=edit&redlink=1) και[Βαρνάβα](http://el.wikipedia.org/w/index.php?title=%CE%A7%CE%B5%CE%AF%CE%BC%CE%B1%CF%81%CF%81%CE%BF%CF%82_%CE%92%CE%B1%CF%81%CE%BD%CE%AC%CE%B2%CE%B1&action=edit&redlink=1) και σε απόσταση μερικών χιλιομέτρων από την κωμόπολη [Μαραθώνας Αττικής](http://el.wikipedia.org/wiki/%CE%9C%CE%B1%CF%81%CE%B1%CE%B8%CF%8E%CE%BD%CE%B1%CF%82_%CE%91%CF%84%CF%84%CE%B9%CE%BA%CE%AE%CF%82).

Η Λίμνη του Μαραθώνα ήταν το κυριότερο απόθεμα νερού για την ύδρευση της Αθήνας από το [1931](http://el.wikipedia.org/wiki/1931), οπότε άρχισε να δίνει νερό, μέχρι το [1959](http://el.wikipedia.org/wiki/1959). Το [1959](http://el.wikipedia.org/wiki/1959) άρχισε να λειτουργεί σύνδεση παροχής από τη λίμνη [Υλίκη](http://el.wikipedia.org/wiki/%CE%A5%CE%BB%CE%AF%CE%BA%CE%B7), ενώ από το [1981](http://el.wikipedia.org/wiki/1981) το περισσότερο νερό για την ύδρευση της ελληνικής πρωτεύουσας προέρχεται από την τεχνητή [Λίμνη του Μόρνου](http://el.wikipedia.org/wiki/%CE%9B%CE%AF%CE%BC%CE%BD%CE%B7_%CE%9C%CF%8C%CF%81%CE%BD%CE%BF%CF%85). Σήμερα πλέον όλο το νερό της Λίμνης Μαραθώνα δεν θα επαρκούσε παρά μόνο για λίγες ημέρες υδροδοτήσεως της Αθήνας.

Η [έκταση](http://el.wikipedia.org/wiki/%CE%88%CE%BA%CF%84%CE%B1%CF%83%CE%B7) της λίμνης με το νερό στο ύψος του υπερχειλιστή είναι 2,45 [τετρ.χιλιόμετρα](http://el.wikipedia.org/wiki/%CE%A4%CE%B5%CF%84%CF%81%CE%B1%CE%B3%CF%89%CE%BD%CE%B9%CE%BA%CF%8C_%CF%87%CE%B9%CE%BB%CE%B9%CF%8C%CE%BC%CE%B5%CF%84%CF%81%CE%BF) (2450 στρέμματα) και το μέγιστο βάθος της είναι 54 μέτρα. Η λίμνη συγκεντρώνει νερά από μία περιοχή, που ονομάζεται λεκάνη απορροής, εκτάσεως 118 τετρ. χιλιομέτρων, με μέση απόδοση 14.400.000 [m³](http://el.wikipedia.org/wiki/%CE%9A%CF%85%CE%B2%CE%B9%CE%BA%CF%8C_%CE%BC%CE%AD%CF%84%CF%81%CE%BF) ανά έτος, με μέση ετήσια βροχόπτωση της τάξης των 580 χιλιοστών. Ο μέσος[όγκος](http://el.wikipedia.org/wiki/%CE%8C%CE%B3%CE%BA%CE%BF%CF%82) της λίμνης είναι 12.000.000 m³, ενώ ο μέγιστος όγκος (χωρητικότητα) είναι 41.000.000 m³ (από τα οποία μπορούν να αντληθούν τα 34.000.000).

Η κορυφή του φράγματος βρίσκεται σε υψόμετρο 227 μέτρα πάνω από την επιφάνεια της θάλασσας και ο πους (βάση) του σε υψόμετρο 173 μέτρα. Ο υπερχειλιστής, όμως, βρίσκεται σε υψόμετρο 223 μέτρων και αυτό είναι το μέγιστο υψόμετρο της επιφάνειας της λίμνης πάνω από το επίπεδο της θάλασσας. Η παροχή του υπερχειλιστή ανέρχεται σε 520 m³/sec. Το φράγμα κατασκευάσθηκε από την αμερικανική εταιρεία [ULEN](http://el.wikipedia.org/w/index.php?title=ULEN&action=edit&redlink=1) (η οποία διατήρησε, βάσει του συμβολαίου, την ιδιοκτησία της εταιρείας υδρεύσεως της πρωτεύουσας μέχρι το [1974](http://el.wikipedia.org/wiki/1974)). Η κατασκευή του φράγματος διήρκεσε από το [1926](http://el.wikipedia.org/wiki/1926) μέχρι το [1929](http://el.wikipedia.org/wiki/1929).

# Σχινιάς Αττικής

Ο **Σχινιάς** (και Σχοινιάς) είναι παραθαλάσσια περιοχή της βορειοανατολικής [Αττικής](http://el.wikipedia.org/wiki/%CE%91%CF%84%CF%84%CE%B9%CE%BA%CE%AE) και μικρός οικισμός. Βρίσκεται στο βορειοανατολικό άκρο του κάμπου του [Μαραθώνα](http://el.wikipedia.org/wiki/%CE%9C%CE%B1%CF%81%CE%B1%CE%B8%CF%8E%CE%BD%CE%B1%CF%82), στην παράκτια ζώνη και διαθέτει μία από τις μεγαλύτερες παραλίες της [Αττικής](http://el.wikipedia.org/wiki/%CE%91%CF%84%CF%84%CE%B9%CE%BA%CE%AE). Στην περιοχή του Σχινιά διαμορφώνονται [έλη](http://el.wikipedia.org/wiki/%CE%88%CE%BB%CE%BF%CF%82) τα οποία αποτελούν σημαντικό υδροβιότοπο, ενώ ακόμα υπάρχει ένα από τα μεγαλύτερα δάση [Κουκουναριάς](http://el.wikipedia.org/wiki/%CE%9A%CE%BF%CF%85%CE%BA%CE%BF%CF%85%CE%BD%CE%B1%CF%81%CE%B9%CE%AC) στην Ελλάδα (Ο Σχινιάς μαζί με το δάσος της [Στροφυλιάς](http://el.wikipedia.org/w/index.php?title=%CE%A3%CF%84%CF%81%CE%BF%CF%86%CF%85%CE%BB%CE%B9%CE%AC_%CE%91%CF%87%CE%B1%CE%90%CE%B1%CF%82&action=edit&redlink=1) στην Αχαΐας και το δάσος Κουκουναριάς στην [Σκιάθο](http://el.wikipedia.org/wiki/%CE%A3%CE%BA%CE%B9%CE%AC%CE%B8%CE%BF%CF%82) είναι τα σημαντικότερα δάση Κουκουναριάς στην Ελλάδα[[1]](http://el.wikipedia.org/wiki/%CE%A3%CF%87%CE%B9%CE%BD%CE%B9%CE%AC%CF%82_%CE%91%CF%84%CF%84%CE%B9%CE%BA%CE%AE%CF%82#cite_note-1)) . Λόγω της μεγάλης οικολογικής αξίας της περιοχής, η περιοχή του σήμερα χαρακτηρίζεται [εθνικό πάρκο](http://el.wikipedia.org/wiki/%CE%95%CE%B8%CE%BD%CE%B9%CE%BA%CF%8C_%CE%A0%CE%AC%CF%81%CE%BA%CE%BF_%CE%A3%CF%87%CE%B9%CE%BD%CE%B9%CE%AC_%CE%9C%CE%B1%CF%81%CE%B1%CE%B8%CF%8E%CE%BD%CE%B1) και ανήκει στο δίκτυο[Natura 2000](http://el.wikipedia.org/wiki/Natura_2000). Η παραλία του Σχινιά είναι δημοφιλής για καλοκαιρινά μπάνια.

Στην περιοχή του Σχινιά δημιουργήθηκε το κωπηλατοδρόμιο για τους [Ολυμπιακούς Αγώνες της Αθήνας](http://el.wikipedia.org/wiki/%CE%98%CE%B5%CF%81%CE%B9%CE%BD%CE%BF%CE%AF_%CE%9F%CE%BB%CF%85%CE%BC%CF%80%CE%B9%CE%B1%CE%BA%CE%BF%CE%AF_%CE%91%CE%B3%CF%8E%CE%BD%CE%B5%CF%82_2004), χωρητικότητας 14.000 θέσεων.

Στο δυτικότερο άκρο της παραλίας του Σχινιά τοποθετείται το μέρος που διεξήχθη η [μάχη του Μαραθώνα](http://el.wikipedia.org/wiki/%CE%9C%CE%AC%CF%87%CE%B7_%CF%84%CE%BF%CF%85_%CE%9C%CE%B1%CF%81%CE%B1%CE%B8%CF%8E%CE%BD%CE%B1), ενώ κοντά σε αυτή την περιοχή βρίσκεται ο [τύμβος του Μαραθώνα](http://el.wikipedia.org/w/index.php?title=%CE%A4%CF%8D%CE%BC%CE%B2%CE%BF%CF%82_%CF%84%CE%BF%CF%85_%CE%9C%CE%B1%CF%81%CE%B1%CE%B8%CF%8E%CE%BD%CE%B1&action=edit&redlink=1).